Document ID: 31994R0936

ΚΑΝΟΝΙΣΜΟΣ (ΕΚ) αριθ. 936/94 ΤΗΣ ΕΠΙΤΡΟΠΗΣ της 27ης Απριλίου 1994 για την τροποποίηση του κανονισμού (ΕΟΚ) αριθ. 1112/93 με τον οποίο προσδιορίζονται οι λεπτομέρειες εφαρμογής του συμπληρωματικού μηχανισμού για τις συναλλαγές στον τομέα του βοείου κρέατος της Κοινότητας με τη σύνθεση της όπως ήταν στις 31 Δεκεμβρίου 1985 απέναντι στην Ισπανία και την Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Ισπανίας και της Πορτογαλίας, και ιδίως, για την Ισπανία, το άρθρο 83 και, για την Πορτογαλία, το άρθρο 251,
Εκτιμώντας:
ότι ο κανονισμός (ΕΟΚ) αριθ. 1112/93 της Επιτροπής (1), όπως τροποποιήθηκε τελευταία από τον κανονισμό (ΕΚ) αριθ. 3437/93 (2), καθορίζει τις λεπτομέρειες εφαρμογής του συμπληρωματικού μηχανισμού για τις συναλλαγές στον τομέα του βοείου κρέατος, και ιδίως, το άρθρο 6, τη διάρκεια ισχύος των πιστοποιητικών "ΣΜΣ"-
ότι, για να κατανεμηθούν καλύτερα χρονικά οι παραδόσεις στην Ισπανία και την Πορτογαλία των προϊόντων τα οποία υπόκεινται στο καθεστώς "ΣΜΣ", θα πρέπει, αφενός, να παραταθεί η διάρκεια ισχύος των πιστοποιητικών από δέκα σε 30 ημέρες δίχως να φθάνει ωστόσο έως τον επόμενο χρόνο και, αφετέρου, να καταργηθεί η ειδική προθεσμία που ισχύει για τις θαλάσσιες μεταφορές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 6 του κανονισμού (ΕΟΚ) αριθ. 1112/93 αντικαθίσταται από το ακόλουθο κείμενο:
"Άρθρο 6
Το εκδιδόμενο δυνάμει των άρθρων 1 και 3 του κανονισμού (ΕΟΚ) αριθ. 744/93 πιστοποιητικό "ΣΜΣ" ισχύει 30 ημέρες από την ημερομηνία της πραγματικής του έκδοσης, σύμφωνα με το άρθρο 21 παράγραφος 2 του κανονισμού (ΕΟΚ) αριθ. 3719/88. Ωστόσο, λήγει, το αργότερο, στο τέλος του ημερολογιακού έτους στη διάρκεια του οποίου εξεδόθη."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1994.

Labels: 3
18
17
6